DA Den Europæiske Unions Tidende L 26/24

AFGØRELSE TRUFFET AF EUROPA-PARLAMENTETS, RÅDETS OG KOMMISSIONENS GENERALSEKRETÆRER, DOMSTOLENS JUSTITSSEKRETÆR, REVISIONSRETTENS, DET EUROPÆISKE ØKONOMISKE OG SOCIALE UDVALGS OG REGIONSUDVALGETS GENERALSEKRETÆRER OG OMBUDSMANDEN

af 19. januar 2010

om ændring af afgørelse 2002/621/EF om organisation og drift af De Europæiske Fællesskabers Personaleudvælgelseskontor

(2010/51/EU)

GENERALSEKRETÆRERNE FOR EUROPA-PARLAMENTET, RÅDET FOR DEN EUROPÆISKE UNION OG EUROPA-KOMMISSIONEN, DEN EUROPÆISKE UNIONS DOMSTOLS JUSTITSSEKRETÆR, GENERALSEKRETÆRERNE FOR REVISIONSRETTEN, DET EUROPÆISKE ØKONOMISKE OG SOCIALE UDVALG, REGIONSUDVALGET OG DEN EUROPÆISKE OMBUDSMAND HAR —

under henvisning til vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i Fællesskaberne, der er fastsat ved forordning (EØF, Euratom, EKSF) nr. 259/68 (1),

under henvisning til Europa-Parlamentets, Rådets, Kommissionens, Domstolens, Revisionsrettens, Det Europæiske Økonomiske og Sociale Udvalgs, Regionsudvalgets og Den Europæiske Ombudsmands afgørelse 2002/620/EF af 25. juli 2002 om oprettelse af De Europæiske Fællesskabers Personaleudvælgelseskontor (2), særlig artikel 5,

efter høring af Personaleudvalget og

ud fra følgende betragtninger:

(1) Artikel 7 (udnævnelse af personale) i afgørelsen om organisation og drift af kontoret, der blev vedtaget den 25. juli 2002, giver ikke mulighed for at bruge kontraktansatte i henhold til artikel 3a, stk. 1, litra c), i ansættelsesvilkårene for de øvrige ansatte i De Europæiske Fællesskaber, eftersom sidstnævnte bestemmelse først blev vedtaget efter den pågældende afgørelse ved Rådets forordning (EF, Euratom) nr. 723/2004 (3).

(2) Erfaringen har vist, at der bør kunne gives tilladelse til at forny kontraktansattes ansættelseskontrakter for en ubegrænset varighed, når det sker i tjenestens interesse, især når kontoret på grund af varigheden og/eller den specifikke karakter af dets opgaver ved en fornyelse af disse kontrakter for en ubegrænset varighed kan bevare sit erfarne personale og dermed sikre kontinuitet og effektivitet i kontorets opgaver.

(3) Brugen af kontraktansatte vil ske inden for de begrænsninger, der er fastsat i artikel 3a, stk. 2, i ansættelsesvilkårene for de øvrige ansatte.

(4) Brugen af kontraktansatte vil ske inden for rammerne af de bevillinger, der er afsat i kontorets årsbudget, og skal først godkendes af EPSO's bestyrelse, hvor alle Den Europæiske Unions institutioner er repræsenteret, og hvor repræsentanten for Den Europæiske Tilsynsførende for Databeskyttelse og personalerepræsentanterne deltager som observatører —

VEDTAGET FØLGENDE AFGØRELSE:

Artikel 1

I artikel 7 i afgørelse 2002/621/EF truffet af Europa-Parlamentets, Rådets og Kommissionens generalsekretærer, Domstolens justitssekretær, Revisionsrettens, Det Økonomiske og Sociale Udvalgs og Regionsudvalgets generalsekretærer og Den Europæiske Ombudsmands repræsentant af 25. juli 2002 om organisation og drift af De Europæiske Fællesskabers Personaleudvælgelseskontor (4) indsættes følgende som stk. 4a:

»4a. Til at udføre arbejde under tilsyn af tjenestemænd eller midlertidigt ansatte kan kontoret bruge kontraktansatte i henhold til artikel 3a, stk. 1, litra c), i ansættelsesvilkårene for de øvrige ansatte i De Europæiske Fællesskaber. Brugen af kontraktansatte sker inden for de rammer, der er fastsat i kontorets årsbudget, på grundlag af overslaget over indtægter og udgifter, som i forvejen er vedtaget af EPSO's bestyrelse«

Artikel 2

Virkningstidspunkt

Denne afgørelse har virkning fra dagen for offentliggørelsen i Den Europæiske Unions Tidende.

På Europa-Parlamentets vegne Klaus WELLE Generalsekretær På Rådets vegne Pierre DE BOISSIEU Generalsekretær På Kommissionens vegne Catherine DAY Generalsekretær På Domstolens vegne Roger GRASS Justitssekretær På Revisionsrettens vegne Eduardo RUIZ GARCÍA Generalsekretær På Det Økonomiske og Sociale Udvalgs vegne Martin WESTLAKE Generalsekretær På Regionsudvalgets vegne Gerhard STAHL Generalsekretær På Den Europæiske Ombudsmands vegne Ian HARDEN Generalsekretær

(1) EFT L 56 af 4.3.1968, s. 1.

(2) EFT L 197 af 26.7.2002, s. 53.

(3) EUT L 124 af 27.4.2004, s. 1.

(4) EFT L 197 af 26.7.2002, s. 56.